OpenLLM-France/wikimedia huggingface dataset:
# Lleure productiu

El lleure productiu és un terme compost pels conceptes lleure i producció. Per definició, és una activitat productiva en el temps de lleure, és a dir, no laboral.
Com a activitat de lleure que és, el lleure productiu es viu com a activitat lliurement escollida, reconfortant, plaent, propícia per al creixement i el gaudi personal. Com a activitat productiva, aporta béns materials i serveis, que normalment són d'autoconsum o intercanvi en un context alternatiu al mercat.
El lleure productiu abasta potencialment un ampli ventall d'activitats. Una de les més desenvolupades és el lleure agrari, o agricultura urbana. En el lleure agrari, la persona cultiva un hort amb la finalitat de gaudir del temps de lleure, però també per obtenir hortalisses per a l'autoconsum. No pertanyen a aquesta categoria el llaurador (o pagès), que cultiva la terra com a professional, o el jardiner afeccionat, que no cerca cap finalitat productiva.
El voluntariat també forma part de l'àmbit del lleure productiu, en la mesura que la persona dedica el seu temps lliure a la creació i manteniment de serveis a la comunitat.

## Enllaços externs

* «La productivitat de l'hort familiar», 09-08-2015.
# Joaquim Araujo Delgado

Joaquim Araujo Delgado, conegut futbolísticament com a Quim Araujo (Barcelona, 10 de març de 1988) és un futbolista català que juga com a migcentre per l'Águilas FC.
Quim Araujo va iniciar-se al RCD Espanyol fins a l'edat d'aleví. Posteriorment va jugar a la UDA Gramenet els dos anys d'infantil, i al CE Premià els dos anys de cadet i el primer de juvenil. El seu següent equip va ser el CF Badalona, on va militar dos anys més de juvenil, l'últim debutant amb el segon equip badaloní, el CF Badalona B, a Primera Catalana.
L'estiu de 2007 Quim Araújo va fitxar per la UDA Gramenet B de Primera Catalana, amb qui no va poder evitar el descens i la segona campanya al filial colomenc la va disputar a la Preferent Territorial.
De cara a la temporada 2009-2010 Quim Araujo va fitxar pel CF Muntanyesa, equip amb el qual despuntaria, aconseguint l'ascens a Tercera divisió, i quedant-se a les portes de l'ascens a Segona B la temporada següent. El paper fonamental de Quim Araujo en la històrica temporada de l'equip de Nou Barris no va passar desapercebut per ningú, i la UE Sant Andreu de Piti Belmonte va incorporar Quim Araujo de cara a la temporada 2011-2012. Quim Araujo va debutar a la Segona B el 21 d'agost de 2011 en el primer partit de lliga contra l'Andorra CF.
Després d'estar dues temporades al Sant Andreu va decidir agafar nous aires a la Sociedad Deportiva Compostela on després d'una temporada a l'equip gallec va fitxar pel Club Deportivo Eldense on va jugar fins al mercat hivernal, en l'actualitat és jugador del Valencia Club de Fútbol Mestalla.

## Referències

* ↑ Mundo Deportivo (06/08/2007). "Xavi Gurri ya ha dado por completada su plantilla".
* ↑ Mundo Deportivo (04/07/2009). "Últimas altas en Montañesa".
* ↑ Mundo Deportivo (08/06/2010). "La Montañesa compleix amb el repte".
* ↑ Mundo Deportivo (27/06/2011). "Acaba el sueño de la Montañesa".
* ↑ Web oficial UE Sant Andreu (29/06/2011). "Quim Araujo, el mag de la Muntanyesa, al Sant Andreu!!!!!!"

## Enllaços externs

* Pàgina Web de Quim Araujo Arxivat 2017-04-09 a Wayback Machine.
* Fitxa de Quim Araujo a FutbolMe
* Fitxa de Quim Araujo al web oficial de la UE Sant Andreu Arxivat 2012-05-30 a Wayback Machine.
# Huda Miled

Huda Miled –en àrab, هدى ميلاد– (Kairuan, 8 de febrer de 1987) és una esportista tunisenca que va competir en judo.
Va guanyar una medalla al Campionat Mundial de Judo de 2009, i deu medalles al Campionat Africà de Judo entre els anys 2005 i 2016. Als Jocs Panafricans va aconseguir tres medalles entre els anys 2007 i 2015.

## Palmarès internacional

Campionat Mundial :
| Any | Lloc | Medalla | Categoria |
| 2009 | Rotterdam ( Països Baixos) | 3 | –70 kg |
| Jocs Panafricans ||||
| Any | Lloc | Medalla | Categoria |
| 2007 | Alger ( Algèria) | 1 | –78 kg |
| 2011 | Maputo ( Moçambic) | 1 | –70 kg |
| 2015 | Brazzaville ( Rep. del Congo) | 2 | –70 kg |
| Campionat Africà ||||
| Any | Lloc | Medalla | Categoria |
| 2005 | Port Elizabeth ( Sud-àfrica) | 1 | –78 kg |
| 2006 | Port Louis ( Maurici) | 1 | –78 kg |
| 2008 | Agadir ( Marroc) | 1 | –78 kg |
| 2009 | Port Louis ( Maurici) | 3 | –78 kg |
| 2010 | Yaoundé ( Camerun) | 1 | –70 kg |
| 2011 | Dakar ( Senegal) | 1 | –70 kg |
| 2012 | Agadir ( Marroc) | 1 | –70 kg |
| 2013 | Maputo ( Moçambic) | 3 | –70 kg |
| 2015 | Libreville ( Gabon) | 1 | –70 kg |
| 2016 | Tunísia ( Tunísia) | 2 | –70 kg |

## Referències

* ↑ Huda Miled Arxivat 2012-12-16 a Wayback Machine. en Sports-reference.com (SR/Olympic Sports) (anglès)
* ↑ Huda Miled en Judoinside.com (anglès)
# Jordi Guillem de Hannover

Jordi Guillem de Hannover, príncep de Hannover (Brunsvic, actual land de Baixa Saxònia, 1915 - Múnic, 2006), va ser príncep de Hannover, duc de Brunsvic i Lüneburg i príncep del Regne Unit de la Gran Bretanya i Irlanda.
Nascut el 25 de març de 1915 a la capital del Ducat de Brunsvic, la ciutat de Brunsvic. Era fill del duc Ernest August de Hannover i de la princesa Victòria Lluïsa de Prússia. Essent net del príncep Ernest August de Hannover i de la princesa Thyra de Dinamarca per part de pare i del kàiser Guillem II de Prússia i de la princesa Augusta Victòria de Schleswig-Holstein-Sondenburg-Augustenburg.
Es casà amb la princesa Sofia de Grècia, vídua del príncep Cristòfol de Hessen-Kassel i filla del príncep Andreu de Grècia i de la princesa Alícia de Battenberg. La princesa era germana del príncep Felip d'Edimburg i cunyada de la reina Elisabet II del Regne Unit. La parella tingué tres fills:
L'any 1918 junt amb tota la família abandonà Brunsvic per instal·lar-se a l'exili austíac. Educat a casa a través de preceptors, participà en la Segona Guerra Mundial a l'exèrcit alemany.
Després de 1945 es feu càrrec de la direcció del prestigiós internat alemany de Salem que seguia les línies pedagògiques de Kurt Hahn.Durant la dècada dels 60 i fins al 1972 fou el president del Comitè Olímpic de Grècia d'equitació.
Assistí junt amb la seva muller als nombrosos actes tant de la cort britànica com de la grega i després de l'espanyola com a conseqüència dels seus llaços famíliars.
# Moviment carismàtic

El moviment carismàtic és un corrent espiritual cristià nascut l'any 1967 a la costa del Pacífic als Estats Units. El terme carismàtic descriu als cristians que creuen en les manifestacions de l'Esperit Sant, i en la vigència dels dons miraculosos espirituals, com el do de llengües, la sanitat física, la profecia i els miracles, que van ser comuns durant el temps dels apòstols. La paraula "carismàtic" prové del grec charis, que vol dir "gràcia" o "do", i és el terme utilitzat en la Bíblia per a fer referència a les experiències sobrenaturals (especialment en 1 Corintis 12-14). Tots els cristians carismàtics creuen que la presència de Déu pot ser experimentada de manera sobrenatural per tots els creients, sovint durant períodes de reflexió de la Bíblia o en temps d'adoració. De fet, els càntics de lloança i adoració a Déu són un element important de les reunions carismàtiques i de la seva devoció.
Usualment considerats pentecostals (ja que es van inspirar en la seva doctrina), els carismàtics difereixen dels pentecostals en tres aspectes principals:
* creuen, però no posen una forta èmfasi a l'experiència de la glossolalia (parlar en llengües).
* rebutgen les pràctiques tradicionals i que consideren "legalistes" de les esglésies pentecostals.
* sovint romanen dintre de les seves denominacions (com és el cas dels carismàtics catòlics).
El moviment carismàtic, però, també ha produït la creació de diverses esglésies independents trans-denominacionals. En aquestes no hi ha una litúrgia tradicional, sinó que expressen la seva devoció amb cançons i instruments musicals contemporanis.

## Referències

* ↑ McLeod, Hugh. The Cambridge History of Christianity (en anglès). vol.9: World Christianities C.1914-c.2000. Cambridge University Press, 2006, p. 103. ISBN 0521815002.
* 1 2 «Moviment carismàtic». Gran Enciclopèdia Catalana. Barcelona: Grup Enciclopèdia Catalana.
# Lina Ramann

Lina Ramann (Mainstockheim, 24 de juliol de 1833 - Múnic, 30 de març de 1912) va ser una escriptora i professora alemanya coneguda pels seus llibres sobre el compositor i pianista hongarès Franz Liszt. Era cosina germana de Bruno Ramann (1832-1897).
Va rebre les seves primeres lliçons de música de la mestra de l'escola i va adquirir les primeres habilitats al piano en gran part de manera autodidacta. En traslladar-se la família a Leipzig, quan tenia 17 anys, va rebre lliçons regulars de Lysinka i Franz Brendel, que la van presentar al cercle de Liszt a Weimar.
Es dedicà a l'ensenyança, primer a Gera i després a Amèrica. El 1858 fundà a Glückstadt una escola per la formació de professors de música i el 1865 es traslladà a Nuremberg, on, en unió d'Ida Volkmann, establí una acadèmia de música que assolí gran prosperitat i de la qual el 1890 es feu càrrec August Göllerich. Des de llavors es dedicà exclusivament als treballs de crítica i història de la música. Durant els anys 1874-1894, va escriure la seva biografia "oficial", encara que inexacta, "Franz Liszt, l'artista i l'home" (Franz Liszt als Künstler und Mensch), publicada entre 1880 i 1894.
Se li deuen:
* Die Musik als Gegenstand der Erziehung (1866);
* Allgemeine Erzieh-und Uterrichtslehre der Jugend (1869; 3.ª ed., 1898);
* Aus der Gegenwart (1868);
* Bach und Händel (1869);
* Fr, Liszt als Psalmensänger, Liszt Pädagogium, Lists Christus;
* Franz Lizst als Künstler und Mensch.
A més publicà, i traduí en part, una edició alemanya completa de l'obra literaria de Liszt (1880-1883). Finalment va compondre, quatre sonates per a piano i les obres didàctiques Erste Elementarstufe des Klavierspiels i Grundiss der Technik des Klavierspiels.
A petició de Ramann, Liszt va reactivar en part una de les seves sonates per a piano perdudes que havia compost en la seva joventut

## Referències

* ↑ Deaville, James; Sietz, Reinhold. «MGG Online» (en anglès). [Consulta: 9 febrer 2022].
* ↑ Gaertner, Markus. «Ramann, Lina». Sophie Drinker Institut, 2008. [Consulta: 9 febrer 2022].

## Bibliografia

* Enciclopèdia Espasa, vol. 49, pàg. 484. (ISBN-84-239-4549-9)
# Käerjeng

Käerjeng (en luxemburguès: Käerjeng; en alemany: Käerjeng) és una comuna i vila al nord-est de Luxemburg, que forma part del cantó de Capellen. Limita amb els municipis d'Arlon i Steinfort al nord; Garnich al nord-est; Dippach a l'est; Sanem al sud i al sud-est; Aubange a l'oest; Pétange al sud-oest i Messancy al nord-oest.
Comprèn les viles de Käerjeng, Bascharage, Clemency, Fingig, Hautcharage i Linger.

## Història

La comuna va néixer de la fusió de les antigues comunes de Bascharage i Clemency l'1 de gener de 2012.
* Bascharage
* Clemency
* Käerjeng

## Referències

* ↑ «Memorial nº A-110» (en francès). Jornal Officiel du Grand-Duché de Luxemburg, 30-05-2011. Arxivat de l'original el 2013-10-19. [Consulta: 28 octubre 2015].
# Lima (Montana)

Lima és una població dels Estats Units a l'estat de Montana. Segons el cens del 2000 tenia 242 habitants.

## Demografia

Segons el cens del 2000, Lima tenia 242 habitants, 109 habitatges, i 64 famílies. La densitat de població era de 169,9 habitants per km².
Dels 109 habitatges en un 22,9% hi vivien nens de menys de 18 anys, en un 53,2% hi vivien parelles casades, en un 3,7% dones solteres, i en un 40,4% no eren unitats familiars. En el 34,9% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,6% tenia menys de 18 anys, un 2,5% entre 18 i 24, un 24,8% entre 25 i 44, un 24,4% de 45 a 60 i un 22,7% 65 anys o més.
L'edat mediana era de 44 anys. Per cada 100 dones de 18 o més anys hi havia 93,5 homes.
La renda mediana per habitatge era de 20.313 $ i la renda mediana per família de 28.438 $. Els homes tenien una renda mediana de 22.083 $ mentre que les dones 17.500 $. La renda per capita de la població era de 13.163 $. Aproximadament el 20,6% de les famílies i el 26,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lima». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lima». American Fact Finder. Oficina del Cens dels Estats Units, 12-01-2010.
# Joaquim Amat i Llopart

Joaquim Amat i Llopart (Terrassa, 7 d'abril del 1907 - Barcelona, 28 de juny del 2011) fou alcalde de la ciutat des de 1940 fins a 1945. En temps de la República havia militat al partit ultradretà Renovación Española; durant la Guerra estigué a la zona franquista on combaté dins d'una bandera de Falange; durant el seu mandat com a alcalde fou, a més, cap local de FET y de las JONS a Terrassa.
Va deixar el càrrec d'alcalde perquè el governador civil de Barcelona Bartolomé Barba Hernández el va destituir en un episodi no gaire clar perquè, segons sembla, després va voler restituir-lo. Entre 1955 i 1961, Amat fou regidor pel terç familiar. Va morir el 2011, més que centenari.

## Referències

* ↑ «Necrológicas». La Vanguardia, 29-06-2011, pàg. 28.
# Mont Kialagvik

El Mont Kialagvik (en anglès Mount Kialagvik) és un estratovolcà que es troba a la Península d'Alaska, a l'estat d'Alaska, als Estats Units i forma part de la serralada Aleutiana. El cim s'alça fins als 1.677 msnm. No es coneixen erupcions en temps històrics del volcà. El Kialagvik Creek i el riu Salmon Dog, afluent del riu Ugashik, drenen el flanc occidental i oriental respectivament.

## Referències

* ↑ Global Volcanism Program: Kialagvik
* ↑ Mount Kialagvik, Alaska a peakbagger.com
# Kulalania

Kulalania és un gènere d'aranyes araneomorfes de la família dels fixelídids (Phyxelididae). Fou descrit per primera vegada l'any 1990 per C. E. Griswold. Fou transferida dins dels fixelídids des dels amauròbids (Amaurobiidae) per Griswold et al l'any 1999
Segons el World Spider Catalog amb data del 3 de gener de 2019 l'única espècie del gènere Kulalania és Kulalania antiqua, que és endèmica de Kenya.

## Referències

* 1 2 Griswold, C. E. (1990). A revision and phylogenetic analysis of the spider subfamily Phyxelidinae (Araneae, Amaurobiidae). Bulletin of the American Museum of Natural History 196: 1-206.
* ↑ (anglès) World Spider Catalog: Kulalania Griswold, 1990 en la família Phyxelididae +base de dades. Accés el 3 de gener de 2019.
* ↑ Griswold, C. E., Coddington, J. A., Platnick, N. I. & Forster, R. R. (1999). Towards a phylogeny of entelegyne spiders (Araneae, Araneomorphae, Entelegynae). Journal of Arachnology 27: 53-63 (p. 59)
* ↑ (anglès) World Spider Catalog: Malkara loricata Davies, 1980 en la família Malkaridae +base de dades
# Liparis coheni

Liparis coheni és una espècie de peix pertanyent a la família dels lipàrids.

## Descripció

* Fa 11,8 cm de llargària màxima.

## Hàbitat

És un peix marí, demersal i de clima temperat (52°N-18°N) que viu entre 4 i 210 m de fondària.

## Distribució geogràfica

Es troba a l'Atlàntic nord-occidental: des del golf de Sant Llorenç (el Canadà) fins al golf de Maine (els Estats Units).

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Praga. Introd. Hist. Nat. . i-x + 1-506.
* ↑ uBio (anglès)
* ↑ Able, K. W., 1976. A new cyclopterid fish Liparis coheni from the western North Atlantic with notes on life history. Copeia 1976 (no. 3): 515-521.
* ↑ The Taxonomicon (anglès)
* 1 2 3 4 FishBase (anglès)
* ↑ Scott, W.B. i M.G. Scott, 1988. Atlantic fishes of Canada. Can. Bull. Fish. Aquat. Sci. 219: 731 p.
* ↑ Andriyashev, A.P., 1990. On the probability of the transoceanic (North-Arctic) dispersal of secondary deepwater fish species of boreal-Pacific origin into the depths of the North Atlantic and Arctic Ocean (Family Liparididae, as example). J. Ichthyol. 30(2):1-9.
* ↑ Coad, B.W., 1995. Encyclopedia of Canadian fishes. Canadian Museum of Nature and Canadian Sportfishing Productions Inc. Singapur.
* ↑ Lazzari, M. A., 2001. Dynamics of larval fish abundance in Penobscot Bay, Maine. Fish. Bull. 99(1):81-93.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Josep Fusté

Josep Fusté és el nom dels següents personatges:
* Josep Fusté i Ferré (Reus, 1925), músic, director de l'Orfeó Reusenc durant 42 anys
* Josep Fusté i Grifoll (Alforja, 1923 - Arbolí, 15-01-1978), mestre i Fill Il·lustre de la població
* Josep Fusté Noguera, president del RCD espanyol de Barcelona de 1963 al 1967
* Josep Maria Fusté Blanch (Linyola, 1941), futbolista
# Hohenbocka

Hohenbocka (baix sòrab: Hory Bukow) és una ciutat alemanya que pertany a l'estat de Brandenburg. Forma part de l'Amt Ruhland. Es troba a 10 quilòmetres al sud de Senftenberg. Fou esmentada per primer cop el 1451.
# Josep Maria Matas i Babon

Josep Maria Matas i Babon (Centelles, 9 de juny de 1963) és un polític català, diputat al Parlament de Catalunya en la V Legislatura.

## Biografia

De 1989 a 1999 fou director de sucursal del Banc de Sabadell. Afiliat sindicalment al Sindicat Independent de la Comarca d'Osona (SICO-UGT), el 1983 ingressà en la Joventut Nacionalista de Catalunya i en 1984 a CDC, partit del qual ha estat president comarcal a Osona en 1995. Elegit regidor de joventut de Centelles a les eleccions municipals espanyoles de 1983, ha col·laborat amb el consell comarcal d'Osona i amb el director general d'administració local.
En 2000 fou nomenat secretari general de l'Associació Catalana de Municipis, càrrec que va ocupar fins al a 2011, i en juliol de 2002 substituí en el seu escó el traspassat Joan Viñas i Bona, que havia estat elegit diputat a les eleccions al Parlament de Catalunya de 1999. No es presentà a la reelecció en 2003 i fou nomenat coordinador de la Diputació de Barcelona.
Durant aquests anys va fundar l'empresa Parés i Solé SL, amb la qual va facturar gairebé un milió d'euros a l'Associació Catalana de Municipis. L'abril de 2012 va dimitir del seu càrrec de coordinador de la diputació quan la Fiscalia Anticorrupció va posar en marxa una investigació per presumptes irregularitat en la seva gestió de l'ACM. Finalment, el febrer de 2013 el Jutjat d'Instrucció n. 17 de Barcelona el va imputar per un delicte de malversació de cabals públics. En juny de 2014 el fiscal anticorrupció demanà cinc anys de presó per desfalc.

## Referències

* ↑ Diputats del Parlament de Catalunya en la VI Legislatura p. 187
* ↑ Solà y Matas SA, el País, 9 d'abril de 2012
* ↑ El presidente de la Diputación destituye a Matas por sus negocios con la ACM, El País, 24 de febrer de 2012
* ↑ La fiscalía investiga los negocios de Matas con la ACM y los cargos de Prat, El País,24 de febrer de 2012
* ↑ El juez imputa a Matas y a Solà por malversar fondos de la ACM, El País, 21 de març de 2013
* ↑ Imputados Matas y Solà, ex dirigentes de CDC, por malversación de fondos públicos a través de la ACM a La Voz de Barcelona
* ↑ Matas y Solà afrontan una petición de cinco años por el desfalco de la ACM, El País, 10 de juny de 2014

## Enllaços externs

* Notícies sobre Josep Maria Matas a El País
# Natació en aigües obertes al Campionat del Món de natació de 2015 – 25 km femení

KZN 2015 Campionats del món :
| Salts |||
| Individual |||
| 1 m | homes | dones |
| 3 m | homes | dones |
| 10 m | homes | dones |
| Sincronitzats |||
| 3 m | homes | dones |
| 10 m | homes | dones |
| Mixte | 3 m | 10 m |
| Per equips |||
| High diving |||
| homes dones |||
| Aigües obertes |||
| 5 km | homes | dones |
| 10 km | homes | dones |
| 25 km | homes | dones |
| Equips | Equips |
| Natació |||
| Lliures |||
| 50 m | homes | dones |
| 100 m | homes | dones |
| 200 m | homes | dones |
| 400 m | homes | dones |
| 800 m | homes | dones |
| 1.500 m | homes | dones |
| Esquena |||
| 50 m | homes | dones |
| 100 m | homes | dones |
| 200 m | homes | dones |
| Braça |||
| 50 m | homes | dones |
| 100 m | homes | dones |
| 200 m | homes | dones |
| Papallona |||
| 50 m | homes | dones |
| 100 m | homes | dones |
| 200 m | homes | dones |
| Estils |||
| 200 m | homes | dones |
| 400 m | homes | dones |
| Relleus lliures |||
| 4×100 m | homes | dones |
| 4×200 m | homes | dones |
| Relleus d'estils |||
| 4×100 m | homes | dones |
| Relleus mixtes |||
| 4×100 m | lliures | estils |
| Natació Sincronitzada |||
| Solo | tècnic | lliure |
| Duet | tècnic | lliure |
| Duet Mixt | tècnic | lliure |
| Equip | tècnic | lliure |
| combinada ||
| Waterpolo |||
| homes dones | homes dones | |
| Aquesta caixa: |||
La prova dels 25 km femení al Campionat del Món de natació de 2015 se celebrà a Rússia l'1 d'agost.

## Resultats

La cursa va començar a les 8:00.
| Posició | Nedadora | País | Temps |
| 01 | Ana Marcela Cunha | Brasil | 5:13:47.3 |
| 02 | Anna Olasz | Hongria | 5:14:13.4 |
| 03 | Angela Maurer | Alemanya | 5:15:07.6 |
| 4 | Aurélie Muller | França | 5:16:07.5 |
| 5 | Finnia Wunram | Alemanya | 5:19:02.5 |
| 6 | Margarita Domínguez | Espanya | 5:19:39.4 |
| 7 | Alice Franco | Itàlia | 5:19:50.5 |
| 8 | Emily Brunemann | Estats Units | 5:19:51.2 |
| 9 | Ashley Twichell | Estats Units | 5:20:20.8 |
| 10 | Ilaria Raimondi | Itàlia | 5:21:05.2 |
| 11 | Olga Kozydub | Rússia | 5:22:46.1 |
| 12 | Jessica Walker | Austràlia | 5:23:33.0 |
| 13 | Chelsea Gubecka | Austràlia | 5:28:49.2 |
| 14 | Nikoletta Kiss | Hongria | 5:30:36.4 |
| 15 | Lenka Štěrbová | Txèquia | 5:36:09.9 |
| 16 | Yang Dandan | R.P. de la Xina | 5:42:19.5 |
| 17 | Cao Shiyue | R.P. de la Xina | 6:02:49.7 |
| | Betina Lorscheitter | Brasil | DNF |
| | Xeniya Romanchuk | Kazakhstan | DNF |
| | Silvie Rybářová | Txèquia | DNF |
| | Julia Arino | Argentina | DNF |

## Referències

* ↑ Start list
* ↑ «Final results». Arxivat de l'original el 2019-02-13. [Consulta: 1r agost 2015].